Διερεύνηση των μυοσκελετικών διαταραχών σε περιθάλποντες ηλικιωμένων με άνοια και ο ρόλος της Φυσικοθεραπείας στην πρόληψη τους
Creators: name: Παπαρνάκη, Μαριάννα Α.
Publisher: name: Aristotle University of Thessaloniki
Year: 2025
Subjects: Μυοσκελετικές Διαταραχές
Άνοια
Προληπτική Φυσικοθεραπεία
Musculoskeletal Disorders
Dementia
Preventive Physiotherapy

description: Σκοπός της εργασίας είναι η διερεύνηση των μυοσκελετικών διαταραχών (ΜΣΔ) σε κατ΄οίκον περιθάλποντες ηλικιωμένων με άνοια προχωρημένου σταδίου, η ανάλυση του βαθμού συσχέτισης αυτών των διαταραχών με τα καθήκοντα φροντίδας και των πιθανών παραγόντων κινδύνου που σχετίζονται με τα ατομικά τους χαρακτηριστικά (κοινωνικοδημογραφικά και χαρακτηριστικά φροντίδας), καθώς και η μελέτη του ρόλου της φυσικοθεραπείας ως αποτελεσματικό μέσο για την πρόληψή τους. Στην έρευνα συμμετείχαν 118 περιθάλποντες από το πρόγραμμα φροντίδας κατ’ οίκον της Ελληνικής Εταιρείας νόσου Αλτσχάιμερ. Τα δεδομένα συλλέχθηκαν μέσω δομημένου ερωτηματολογίου που περιλάμβανε ερωτήσεις για (α) τα κοινωνικοδημογραφικά στοιχεία των περιθαλπόντων, (β) τα βασικά χαρακτηριστικά της φροντίδας,(γ) το ερωτηματολόγιο Nordic Musculoskeletal Questionnaire και (δ) τα καθήκοντα φροντίδας που εκτελούν. Για την ανάλυση των δεδομένων χρησιμοποιήθηκε το στατιστικό πρόγραμμα SPSS 29.0 για Windows και εφαρμόστηκε περιγραφική στατιστική για την παρουσίαση των δεδομένων, λογιστική παλινδρόμηση για να εξεταστεί η σχέση μεταξύ των καθηκόντων και των περιοχών του σώματος με δυσφορία και το Fisher τεστ για να εξεταστεί η συσχέτιση των ατομικών χαρακτηριστικών και των ΜΣΔ. Τα αποτελέσματα έδειξαν ότι το 92,4% των περιθαλπόντων ανέφερε μυοσκελετικές ενοχλήσεις τον τελευταίο χρόνο, κυρίως στην οσφύ (66%) και στον αυχένα (45,7%). Τα καθήκοντα που σχετίστηκαν με μυοσκελετικές ενοχλήσεις ήταν η αλλαγή θέσης στο κρεβάτι και η μεταφορά από το κρεβάτι στην καρέκλα ή στο αμαξίδιο. Τα ατομικά χαρακτηριστικά που συσχετίστηκαν με εμφάνιση ΜΣΔ ήταν το γυναικείο φύλο, η μέση ηλικία, η απουσία παιδιών, η επαγγελματική κατάσταση, η έλλειψη σωματικής άσκησης, η συζυγική σχέση και η συγκατοίκηση με τον ηλικιωμένο, η κινητική κατάσταση των ηλικιωμένων, τα χρόνια και οι ώρες φροντίδας και η έλλειψη καθοδήγησης. Σαν αποτελεσματικά προληπτικά μέτρα βρέθηκαν διάφορες μέθοδοι της φυσικοθεραπείας με βασικότερες, την εργονομική εκπαίδευση και την εκμάθηση κατάλληλων τεχνικών διαχείρισης των ασθενών, την ενημέρωση σχετικά με τον βοηθητικό εξοπλισμό και τη σωστή διαμόρφωση του χώρου, καθώς και οδηγίες για κατάλληλη σωματική άσκηση. Αδιαμφισβήτητα, πρέπει να δοθεί έμφαση στην περαιτέρω διερεύνηση και στην αποφυγή των παραγόντων κινδύνου που σχετίζονται με την εμφάνιση ΜΣΔ σε κατ΄οίκον περιθάλποντες, με απώτερο στόχο την πρόληψη μακροπρόθεσμων προβλημάτων υγείας, τη διασφάλιση της ψυχικής υγείας και τη συνολική ευημερία τόσο των περιθαλπόντων όσο και των ηλικιωμένων.
description: The aim of this study is to determine the prevalence of musculoskeletal disorders among home caregivers of older people with advanced-stage dementia, to investigate the degree of association of MSD with caregiving tasks and potential risk factors related to their individual characteristics (sociodemographic and caregiving characteristics), and to examine the role of physiotherapy as an effective means of preventing MSD. 118 caregivers from the home care program of the Hellenic Alzheimer's Disease Society participated in the study. Data were collected through a structured questionnaire including questions on (a) sociodemographic characteristics of the caregivers, (b) basic caregiving characteristics, (c) the Nordic Musculoskeletal Questionnaire, and (d) caregiving tasks. Τhe statistical program SPSS 29.0 for Windows was used for data analysis and descriptive statistics were applied to present the data, logistic regression to examine the relationship between tasks and body areas with discomfort, and Fisher's test to examine the association between individual characteristics and MSD. The results showed that 92.4% of caregivers reported musculoskeletal discomfort in the past year, mainly in the lumbar and cervical region (66% and 45.7% respectively). Tasks associated with musculoskeletal discomfort were changing position in bed and transferring from bed to chair or wheelchair. Individual characteristics associated with occurrence of MSDs were female gender, mean age, absence of children, occupational status, lack of physical activity, marital relationship with the elderly, living with the elderly, mobility status of the elderly, years and hours of care, and lack of guidance. Various methods of physiotherapy were found to be effective preventive measures, the main ones being ergonomic education and learning appropriate patient management techniques, information about assistive equipment and proper room layout, and instructions for appropriate physical exercise. Undoubtedly, emphasis should be placed on further investigation and avoidance of risk factors associated with the development of MSDs in home carers, with the ultimate aim of preventing long-term health problems, ensuring mental health and the overall well-being of both carers and older people.
description: Σε συνεργασία με: Τμήμα Βιοϊατρικών Επιστημών (Διεθνές Πανεπιστήμιο Ελλάδας)